Pro Ecclesia et Pontifice

Pro Ecclesia et Pontifice () je záslužné pápežské vyznamenanie udeľované kňazom i laikom za zvláštne zásluhy, niekedy nazývané aj „Dekorácia cti“. Vyznamenanie bolo založené 17. júla 1888 pápežom Levom XIII. na pamiatku päťdesiateho výročia jeho kňazskej vysviacky. Ide o najvyššie vyznamenanie, ktoré môže pápež udeľovať aj laikom. Je jedným z vysokých ocenení, ktoré Svätý Otec udeľuje za zásluhy v službe Cirkvi a rímskeho pontifika. Z pôvodne jednorazového ocenenia vznikla tradícia. Prvým Slovákom, ktorému bolo udelené toto vyznamenanie, bol pravdepodobne katolícky kňaz Jozef Kompánek.

História 
Za pontifikátov Leva XIII. až po Pavla VI. bola stužka medailí fialová, s dvoma bielo-žltými pruhmi. Od pontifikátu sv. Jána Pavla II. sú farby stuhy už iba žlté a biele, zmenil sa tiež celkový výzor vyznamenania. Pôvodne malo vyznamenanie tri kategórie: zlatú, striebornú a bronzovú. Súčasná verzia je iba v jedinej, zlatej triede.

Slovenskí nositelia 
 Jozef Kompánek
 Juraj Ďurčanský, roľník a politik HSĽS
Ján Cselényi, učiteľ na Učiteľskom ústave v Spišskej Kapitule
 Mária Spoločníková, akademická maliarka a reštaurátorka
 Sr. Viktória Záňová, Kongregácia školských sestier sv. Františka
 MUDr. Oľga Čechová
 MUDr. Viera Belková, lekárka v Turzovke 
 Ladislav Štefanec, člen správnej rady Svetového apoštolátu Fatimy na Slovensku
 Mons. Mgr. Ondrej Sandanus, kňaz na odpočinku v Kysuckom Novom Meste
 Mgr. Anton Noga, výpomocný duchovný v Žiline, honorárny kanonik, Nitrianska katedrálna kapitula
Mgr. Margita Prikrylová, stredoškolská profesorka
RNDr. Ľubomír Viliam Prikryl, CSc., geomorfológ, historik, vedec
Ing. Andrej Sočuvka
Miriam Janegová
Anna Birčáková
František Kočalka
Páter Karol František Pati O. Praem (2022)

Referencie

Iné projekty 

Rady a vyznamenania
Kresťanské ocenenia